《东风齐着力 花朝》
明代·高濂

膏雨如酥，暖风欲醉，锦绽群芳。郊原蹊径，花气暗浮香。

处处红新白嫩，舞丝丝、柳茜微黄。斗春风，枝头蝴蝶，沙上鸳鸯。

景物媚韶光。喜良辰、山融水艳春阳。缓寻芳草，约友载壶觞。

扶醉傍花随柳，更豪吟、风月徜徉。愿东君，还怜我辈，收拾休忙。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。